Innhald
Innhaldsliste 🔎︎

# Posisjon og storleik

Bestemmer storleiken og plasseringa av det valde biletet, den valde ramma eller det valde OLE-objektet på ei side.

For å bruka denne funksjonen …

Vel fana Format → Bilete → Eigenskapar → Plassering og storleik.

Vel fana Format → Ramme og objekt → Eigenskapar → Plassering og storleik.

Vel fana Vis → Stilar → Rammestilar – opna sprettoppmenyen Endra/Ny – Type.

Vel fana Set inn → Ramme → Ramme → Plassering og storleik.

## Storleik

### Breidd

Skriv inn breidda på det merkte objektet.

### Relativ

Reknar ut breidda på det valde objektet som ein prosentdel av breidda på tekstområdet.

### Relativt breiddeforhold

Bestemmer kva 100 % breidd betyr: anten tekstområdet utan margane eller heile sida, inklusive margane.

### Høgd

Skriv inn høgda på det merkte objektet.

### Relativ

Reknar ut høgda på det valde objektet i prosent av høgda på tekstområdet på sida.

### Relativt høgdeforhold

Bestemmer kva 100 % høgd betyr: anten tekstområdet utan margane eller heile sida, inklusive margane.

### Uendra storleiksforhold

Tek vare på høgde- og breidde-forholdet når du endrar innstillingane for høgd eller breidd.

### Opphavleg storleik

Set storleiksinnstillingane for det valde objektet tilbake til dei opphavlege verdiane.

Denne innstillinga er ikkje tilgjengeleg for rammer.

### Automatisk

Tilpassar breidda eller høgda på ei ramme automatisk slik at den passar til innhaldet. Viss du vil, kan du velja ei minste høgd eller ei minste breidd for ramma.

Valet Automatisk er berre tilgjengeleg når du har merkt ei ramme.

## Forankring

Vert brukt for å setja vala for forankring av valde objekt eller rammer. Vala for forankring er ikkje tilgjengeleg når du opnar dialogvindauget ved hjelp av stilhandsamaren.

### Til side

Forankrar utvalet til den gjeldande sida.

### Til avsnitt

Forankrar utvalet til det gjeldande avsnittet.

### Til teikn

Forankrar utvalet til eit teikn.

### Som teikn

Forankrar utvalet som eit teikn. Høgda på den gjeldane linja vert endra for å passa høgda på utvalet.

## Posisjon

Vert brukt for å bestemma kor dei markerte objekta skal plasserast på den gjeldande sida.

### Vassrett

Vel vassrett justering for objektet. Dette valet er ikkje tilgjengeleg dersom det er vald «Forankra som teikn».

### med

Skriv inn kor mykje plass det skal vera mellom den venstre kanten av det valde objektet og referansepunktet som er vald i Til. Dette valet er berre tilgjengeleg om du har vald «Frå venstre» i boksen Vassrett.

### til

Vel referansepunktet for den valde vassrette justeringa. Desse vala er tilgjengelege:

- Avsnittsområde: objektet er plassert med tanke på hele den tilgjengelege breidda for avsnittet, også innrykka mellomrom.

- Avsnittstekstområde: objektet er plassert med tanke på hele den tilgjengelege breidda for tekst i avsnittet, ikkje medrekna innrykka mellomrom.

- Til venstre for avsnittstekstområdet: objektet er plassert i området frå venstre tekstgrense til det første teiknet på venstre kant av den forankra avsnittsteksten. For avsnitt med fleire kolonnar, er regionen definert i forhold til kolonnen der ankeret er plassert. Når ankeret ikkje er plassert i den første kolonnen, byrjar området i den venstre kolonnemargen.

- Til høgre for avsnittstekstområdet: objektet er plassert i området frå det siste teiknet til den høgre kanten av den forankra avsnittsteksten. For avsnitt med fleire kolonnar, er regionen definert i forhold til kolonnen der ankeret er plassert. Når ankeret ikkje er plassert i den siste kolonnen, sluttar området ved den høgre kolonnemargen.

- Tekstområdet til venstre på sida: objektet er plassert i området mellom venstre kant av sida og den venstre margen pluss eventuell sideutfylling til venstre.

- Tekstområdet til høgre på sida: objektet er plassert i området mellom den høgre kanten av sida og den høgre margen pluss eventuell sideutfylling til høgre .

- Heile sida: objektet vert plassert i forhold til heile breidda på sida, frå venstre til høgre sidekantar.

- Sidetekstområde: objektet er plassert i forhold til heile breidd som er tilgjengelig for tekst på sida, frå venstre til høgre sidemargar.

- Teikn: objektet er plassert i forhold til det vassrette rommet som er brukt av teiknet.

Ver merksam på at settet med tilgjengelege innstillingar avhenger av ankerinnstillingane. Difor kan det hende at ikkje alle innstillingane som er oppførte ovanfor vert viste på grunn av gjeldande ankerval.

Du kan sjå resultatet av innstillingane for justering i feltet for førehandsvising.

### Spegelvend på partalssider

Spegelvender dei gjeldande innstillingane for vassrett justering på partalssider.

Du kan også bruka spegelvendingsfunksjonen i Bilete for å tilpassa utforminga av objekt på oddetals- og partalssider.

### Loddrett

Vel loddrett justering for objektet. Utvalet spesifiserer posisjonen til objektet i høve til området eller referanselinja som er vald i nedtrekkslista Til.

Du kan sjå resultatet av innstillingane for justering i feltet for førehandsvising.

### med

Skriv inn kor mykje plass det skal vera frå den øvre kanten av objektet til området eller referanselinja som er vald i nedtrekkslista til. Dette alternativet er berre aktivt når dei føljande kombinasjonane av Loddrett og Anker er vald. For disse kombinasjonane kan du spesifisere kor mykje plass du vil ha frå:

Loddrett | med anker
--- | ---
Ovanfrå | Øvste kant av det merkte området. Positive verdiar flyttar objektet ned, negative verdiar opp. | Til side, Til avsnitt, Til teikn eller Til ramme
Nedanfrå | Vald referanselinje. Positive verdiar flyttar objektet opp, negative verdiar ned. | Til teikn eller Som teikn

### til

Vel regionen eller referanselinja for den loddrette justeringa Objektet kan plasserast i høve til følgjande regionar eller referanselinjer:

- Marg: Avhengig av forankringstypen, vert objektet plassert i høve til avstanden mellom toppmargen og teiknet («Til-teikn»-forankringa) eller den nedre kanten av avsnittet («Til-avsnitt»-forankringa) der ankeret er plassert.

- Avsnittstekstområde: objektet er plassert i høve til høgda på avsnittet der ankeret er plassert.

- Heile sida: objektet er plassert i høve til heile sidehøgda, frå øvre til nedre sidekantar.

- Sidetekstområde: objektet er plassert i høve til den fulle høgd som er tilgjengeleg for tekst, frå den øvre til den nedre margen.

- Teikn: berre tilgjengeleg for forankring «Til teikn» eller «Som teikn». Objektet er plassert i høve til området mellom den øvste og nedste kanten av teiknet rett før der ankeret er plassert. Eit teikn som er formatert med ei felles kantlinje med andre teikn eller objekt, brukar området for det høgaste teiknet eller objektet i den felles grensa.

- Tekstlinje: berre tilgjengeleg for forankring «Til teikn». Objektet er plassert i høve til høgda på tekstlinja der ankeret er plassert.

- Botnlinje: bere tilgjengeleg ved forankring «Som teikn». Denne innstillinga plasserer objektet i høve til botnlinja som alle teikna er plasserte på.

- Rad: berre tilgjengeleg ved forankring «Som teikn». Denne innstillinga plasserer objektet i høve til høgda på den rada ankeret er plasserte på.

- Heile ramma: berre tilgjengeleg for forankring «Til ramme», dei ytre kantane av ramma.

- Rammetekstområdet: berre tilgjengeleg for forankring «Til ramme», dei ytre kantane av ramma.

Ver merksam på at settet med tilgjengelege innstillingar avhenger av ankerinnstillingane. Difor kan det hende at ikkje alle innstillingane som er oppførte ovanfor vert viste på grunn av gjeldande ankerval.

Viss du forankrar eit objekt til ei ramme med fast høgd, vil berre justeringsvala «Nederst» og «Midtstilt» vera tilgjengelege.

### Hald innføre tekstgrensene

Held det valde objektet innføre stilgrensene for teksten objektet er forankra til. Ønskjer du å plassera objektet kvar som helst i teksten, må du ikkje bruka dette valet.

Som standard er Hald innføre tekstgrensene vald når du opnar eit dokument som er oppretta i ein versjon av Writer eldre enn OpenOffice.org 2.0. Dette gjeld ikkje når du opprettar eit nytt dokument eller når du opnar eit dokument i Microsoft Word-formatet (*.doc).

### Førehandsvis felt

Viser ei førehandsvising av det gjeldande utvalet.

Den grøne firkanten står for det valde objektet og den raude firkanten for referansepunktet for justering. Viss du forankrar objektet som eit teikn, vert firkanten som står for referansepunktet endra til ei raud linje.

Liknande emne

Format → Forankring

Format → Juster tekst