Innhald
Innhaldsliste 🔎︎

# Format

Inneheld funksjonar du kan bruka til å endra utforminga av og innhaldet i dokumentet.

## Tekst

Opnar ein undermeny der du kan velja kommandoar for tekstformatering.

## Avstand

Opnar ein undermeny der du kan velja kommandoar for tekstavstand.

## Juster tekst

Opnar ein undermeny der du kan justera tekst og objekt.

## Formatpensel

Merk noko tekst eller eit objekt og trykk på denne knappen. Klikk på eller dra over ein annan tekst, eller klikk på eit objekt, for å bruka den same formateringa.

## Standardformatering

Fjernar direkte formatering frå utvalet.

## Teikn

Endrar skrifta og skriftformateringa til teikna.

## Avsnitt

Endrar formateringa av avsnittet, slik som innrykk og justering.

## Lister

Opnar ein undermeny der du kan endra formateringa av listeavsnitt,

## Punkt og nummerering

Legg nummerering eller punktmerking til det gjeldande avsnittet eller merkte avsnitt og let deg redigera formatet på nummereringa eller punktmerkinga.

## Sidestil

Bestemmer formateringsstilane og utsjånaden til den gjeldande sidestilen medrekna margar, topp- og botntekst og sidebakgrunnen.

## Tittelside

Opnar eit dialogvindauge der du kan utforma ei tittelside.

## Merknadar

Når merknadar er tilgjengelege er også dialogvindauget for teikn tilgjengeleg. Endringar av skrifttype og/eller formatering vert brukt i alle merknadane.

## Asiatisk-fonetisk hjelp

Gjer at du kan leggja til merknadar til asiatiske teikn for å visa korleis orda skal uttalast.

Desse kommandoane kan du berre bruka etter å ha slått på støtte for asiatiske språk i LibreOffice → Innstillingar Verktøy → Innstillingar → Språkinnstillingar → Språk.

## Spalter

Viser talet på kolonnar og kolonneoppsettet for ein sidestil, ei ramme eller ein bolk.

## Vassmerke

Set inn ein vassmerketekst i bakgrunnen for den gjeldande sidestilen.

## Bolkar

Endrar eigenskapane til dei valde bolkane i dokumentet. Viss du vil setja inn ein bolk, kan du merkja teksten eller klikka i dokumentet og velja Set inn → Bolk.

## Bilete

Formater storleik, plassering og andre eigenskapar til det valde biletet.

## Tekstboks og form

Opnar ein undermey slik at du kan endra eigenskapane til den valde tekstboksen eller den valde forma.

## Ramme og objekt

Opnar ein undermeny der du kan setja eller fjerna lenkjer og endra innstillingane for ei merkt ramme.

## Namn

Gjev det valde objektet eit namn slik at du raskt kan finna det i dokumentstrukturen.

## Skildring

Tilordnar eit tekstalternativ og ei skildring til det valde objektet. Desse tekstane er tilgjengelege som alternative taggar i dokumentet for bruk av tilgjengeverktøy. Dei er også tilgjengelege som kodar for bilete når du eksporterer dokumentet.

## Anker

Vel forankringsinnstillingane for det merkte objektet.

## Tekstbryting

Vel korleis teksten skal flyta rundt objekt. Du kan òg tilpassa avstanden mellom teksten og objektet.

## Still opp

Endrar lag-rekkjefølgja i dei valde objekta.

## Roter eller spegelvend

Opnar ein undermeny der du kan rotera og spegelvenda ei merkt form eller eit merkt bilete. Tekstboksar kan berre roterast.

## Grupper

Grupper held saman valde objekt slik at dei kan flyttast eller formaterast som eitt objekt.