Innhald
Innhaldsliste 🔎︎

# Brukargrensesnitt

Opnar dialogvindauget for å velja ønskt grensesnitt slik at du kan velja utforminga av grensesnittet for LibreOffice.

Verktøybandet viser ein annan måte å organisera kontrollelement og ikon på enn ei samlinga av rette rader med ikon. Her har du innhaldsavhengige grupper med kommandoar og innhald for raskare bruk og ei betre brukaroppleving.

For å bruka denne funksjonen …

Vel menyen Vis → Brukargrensesnitt

## Utforming av brukargrensesnittet

Elementet Brukargrensesnitt definerer kva element som skal vera synlege i brukargrensesnittet.

### Standard verktøylinje

Klassisk modus med to synlege verktøylinjer – standard og formatering. Sidepanelet er falda saman og viser berre fanene. Dette valet er laga med tanke på dei brukarane som er vane med klassisk grensesnitt.

### Faneark

I denne modusen er linja delt inn i faner der kvar fane viser eit sett ikon gruppert etter samanhengen. Samanhengen kan også endrast avhengig av det objektet som er vald i dokumentet, for eksempel ein tabell eller eit bilete. Brukargrensesnittet med faner liknar mest på banda som vert brukte i Microsoft Office. Det organiserer funksjonar i faner og gjer hovudmenyen unødvendig.

### Kompakte faneark

Varianten med kompakte faneark er meint brukt av dei som er vane med Microsoft Office-grensesnittet. Varianten tek opp mindre plass på små skjermar.

### Gruppert kompakt

Det kompakt grupperte grensesnittet gjev tilgang til funksjonar i grupper med dei mest brukte funksjonane i ikon og funksjonar som er mindre brukte i ei nedtrekksliste. Denne varianten favoriserer loddrett plass.

### Emneavhengig enkel

Det innhaldsavhengige enkeltgrensesnittet viser funksjonar på éi verktøylinje. Kva verktøy som vert vist, er avhengig av innhaldet.

### Enkel verktøylinje

Standard brukargrensesnitt, men med berre éi verktøylinje. Tenkt brukt på små skjermar. Sidepanelet er falda saman.

### Sidepanelet

Standard brukargrensesnitt med utvida sidepanel. Vert tilrådd brukt av ekspertbrukarane som har bruk for raskt å endra mange ulike eigenskapar.

Når brukaren aktiverer andre verktøylinjer, vert dei lagra i brukarprofilen. Når du kjem tilbake frå verktøybandmodusen, vert verktøylinjene sett opp slik dei var sist gong dei var i bruk

Faneark- og gruppertlinje-modus er også tilgjengelege i kompakte variantar.

Storleiken på ikonet på notisblokklinja kan endrast i LibreOffice → Innstillingar Verktøy → Innstillingar → LibreOffice →Vis → Ikonstorleik → Notisblokklinja.

Noisblokklinja kan ikkje tilpassast av brukaren.

Den gjeldande versjonen (LibreOffice 7.5) av notisblokklinja er felles for Writer, Calc og Impress. Endringar i notisblokklinja i ein av desse vert også gjeldande i dei andre.

Liknande emne

Verktøylinjer

Vis options