Innhald
Innhaldsliste 🔎︎

# Statuslinja

Statuslinja viser informasjon om dokumentet og inneheld ulike ikon med eigne funksjonar.

## Sidenummer

Sidetalet vert vist i dette feltet på statuslinja. Eit klikk opnar «Gå til side» du kan bruka for å hoppa rundt i dokumentet. Høgreklikk for å visa alle bokmerka i dokumentet. Ved å trykkja på eit bokmerke vert skrivemerket plassert der bokmerket står.

## Ordteljing

Tel ord og teikn, med eller utan mellomrom, i den gjeldande markeringa og i heile dokumentet. Teljinga er til ei kvar tid oppdatert og vil endra seg når du skriv inn eller endrar utvalet.

## Denne sidestilen

Viser den gjeldande sidestilen. Dobbeltklikk for å redigera stilen, høgreklikk for å velja ein annan stil.

## Språk

Viser kva språk den merkte teksten brukar. Trykk for å opna ein meny der du kan velja eit anna språk for den merkte teksten og for det gjeldande avsnittet.

- Vel Ingen for å halda teksen utanfor stavekontrollen og orddelinga.

- Vel Tilbakestill til standardspråket for å bruka standardspråket igjen på markeringa eller avsnittet.

- Vel Meir for å opna dialogvindauget for formatering av teikn med fleire innstillingar.

## Innsetjingsmodus

Viser den gjeldande innsetjingsmodusen. Du kan veksla mellom INN (sett inn) og OVER (skriv over). Dette feltet er berre tilgjengeleg når markøren er i skrivefeltet på formellinja eller i ei celle.

## Merkingsmodus

Byter mellom ulike utvalsmodus.

## Dokumentendring

Viss det er gjort endringar i dokumentet sidan det sist vart lagra, vert «*» vist i dette feltet på statuslinja. Dette gjeld også nye dokument som ikkje er lagra ennå.

## Digital signatur

Trykk for å byrja prosessen med digital signering. Du må ha eit digitalt sertifikat for å fullføra prosessen. Sjå også Digitale signaturar.

## Kombinert vising

Vis informasjon om det opne dokumentet.

## Skaler og vis oppsett

Dei tre kontrollane på statuslinja i Writer lèt deg endra skaleringa og visinga av tekstdokumenta dine.

Vis oppsett-ikona frå venstre til høgre: Enkeltsidemodus viser éi og éi side. Visingsmodus viser sidene side ved side. Bokmodus viser to sider om gongen, som i ei open bok.

Dra glidebrytaren for skalering til venstre for å sjå fleire sider, eller drag til høgre for å skalera til ei side og eit mindre område på denne sida.

## Skalering

Viser den gjeldande skaleringsfaktoren for sidevisinga.

Trykk på dette feltet for å opna dialogvindauget Skalering og vising, der du kan endra den gjeldande skaleringsfaktoren.

Høgreklikk for å opna sprettoppmenyen til dette feltet for å sjå kva forstørringsfaktorar du kan velja mellom.