Innhald
Innhaldsliste 🔎︎

# Rapportbyggjaren

Rapportbyggjaren er eit verktøy for å laga dine eigne databaserapportar. I motsetnad til Rapportvegvisaren, kan du ved hjelp av rapportbyggjaren laga rapporten slik du vil ha han. Den genererte rapporten er eit Writer-dokument som også kan redigerast.

For å bruka rapportbyggjaren må programvaren Java Runtime Environment (JRE) vera installert, og denne programvaren må veljast i LibreOffice.

## Slik installerer du JRE-programvaren

Rapportbyggjaren krev at Java Runtime Environment (JRE) er installert.

1. Vel LibreOffice → Innstillingar Verktøy → Innstillingar → LibreOffice→ Avansert.

2. Vent opp til eitt minutt medan LibreOffice samlar informasjon om den installerte Java-programvaren på systemet ditt.

   Viss ein nyare JRE-versjon er funnen i datamaskinen, vil du sjå ei oppføring i lista.

3. Klikk knappen for innstillingar framføre oppføringa for å slå på denne JRE-versjonen for bruk i LibreOffice.

4. Pass på at Bruk eit Java-køyremiljø er slått på.

Viss det ikkje finst ein JRE-versjon på datamaskinen, opna nettlesaren og last ned JRE-programvaren frå http://www.java.com. Installer JRE-programmet. Start LibreOffice på nytt og opna LibreOffice → Innstillingar Verktøy → Innstillingar → LibreOffice → Avansert igjen.

## Slik opnar du rapportbyggjaren

1. Opna ei Base-fil eller lag ein ny database. Databasen må innehalda minst éin tabell med minst eitt datafelt og eit primærnøkkelfelt.

2. Klikk på ikonet «Rapporter» i vindauget til Base og vel «Lag rapport» i uformingsvisinga.

   Vindauget med rapportbyggjaren vert opna.

Rapportbyggjaren er delt inn i tre delar. Øvst finn du menyen med verktøylinjene nedanfor.

Til høgre er vindauget med eigenskapar for det merkte objektet.

Den venstre delen av rapportbyggjaren er visingsdelen. Denne er i førstninga delt i tre delar, ovanfrå og nedover:

1. Sideoverskrift – dra kontrollelementfelt med fast tekst til området for sideoverskrift.

2. Detalj – dra og slepp databasefelta inn i detaljområdet.

3. Botntekst – dra og slepp kontrollelementfelt med fast tekst inn i området for botnteksten.

For å setja inn ei rapportoverskrift til og eit rapportbotntekst-område, vel Rediger → Set inn topptekst/botntekst i rapporten. Desse områda inneheld teksten som vert vist i byrjinga og slutten av heile rapporten.

Klikk ikonet «-» framføre eit områdenamn for å komprimera det til éi linje i visinga for rapportbyggjaren. Ikonet «-» vert endra til «+», og du kan klikka dette teiknet for å utvida området igjen.

Du kan setja inn databasefelt med dra og slepp i detalj-området. Sjå bolken «Setja inn felt i rapporten» nedanfor.

I tillegg kan du klikka etikettfeltet eller tekstboksikonet i verktøylinja og så dra eit rektangel i området for topp- eller botnteksten for å lage ein tekst som er den same på alle sidene. Skriv inn teksten i «Etikettboksen» til det tilhøyrande eigenskapsvindauget. Du kan også leggja til grafikk ved å bruka ikonet «Grafikk».

## Slik koplar du rapporten til ein databasetabell

1. Flytt musa til eigenskapsvisinga. Du ser to faner: «Generelt» og «Data».

2. Klikk «Innhald» på fana «Data» for å opna kombinasjonsboksen.

3. Vel tabellen som skal brukast for å laga rapporten.

4. Når du har markert tabellen, trykk tabulatortasten for å lukka innhaldsvindauget.

Vindauget Legg til felt i rapporten vert opna automatisk og viser alle felta i den valde tabellen.

## Legg til felt i rapporten

Vindauget «Legg til felt» hjelper deg med å setja inn tabelloppføringane i rapporten.

Når du har sett inn felt i detalj-visinga, er rapporten klar for køyring.

## Slik køyrer du ein rapport

Klikk på «Køyr rapport»-ikonet på verktøylinja.

Køyr rapport-ikonet

Det vert opna eit Writer-dokument som viser rapporten du har laga med alle verdiane i databasetabellane du har sett inn.

Viss innhaldet i databasen er endra, køyr rapporten igjen for å oppdatera han.

## Slik redigerer du ein rapport

Først må du bestemma om du vil redigera den genererte rapporten, som er eit fast Writer-dokument, eller om du vil redigera visinga til rapportbyggjaren og laga ein ny rapport basert på den nye utforminga.

Writer-dokumentet er opna skriveverna. For å redigera dokumentet, trykk på Rediger dokument på informasjonslinja eller bruk Rediger → Redigeringsmodus.

Viss du vil redigera visinga av rapportbyggjaren, kan du endra nokre av eigenskapane for denne.

Klikk i detalj-området. Klikk så vindauget «Eigenskapar» og endra nokre av eigenskapane, for eksempel bakgrunnsfargen.

Når du er ferdig, trykkjer du på ikonet «Køyr rapport» for å laga ein ny rapport.

Køyr rapport-ikonet

Viss du lukkar rapportbyggjaren, vert du spurd om rapporten skal lagrast. Trykk på «Ja», skriv inn eit namn på rapporten og trykk «OK».

## Sortera rapporten

Utan sortering eller gruppering vert postane sette inn i rapporten i den rekkjefølgja dei vart henta ut frå databasen.

1. Opna rapportbyggjar-visinga og trykk på ikonet «Sortering og gruppering» på verktøylinja. Du vil då sjå dialogvindauget Sortering og gruppering.

Ikonet «Sortering og gruppering»

2. I gruppeboksen klikkar du på feltet som du vil ha som det første sorteringsfeltet og set eigenskapane for sortering.

3. Køyr rapporten

## Gruppering

1. Opna rapportbyggjar-visinga og trykk på ikonet «Sortering og gruppering» på verktøylinja. Du vil då sjå dialogvindauget Sortering og gruppering.

2. Opna listeboksen med gruppeoverskrifter i gruppeboksen og vel å visa ei gruppeoverskrift.

3. Klikk på ikonet «Legg til felt» for å opna vindauget «Legg til felt».

Ikon «Legg til felt»

4. Dra og slepp feltoppføringa som du ønskjer å gruppera i gruppeoverskriftseksjonen. Dra og slepp deretter dei resterande felta i detalj-området.

5. Køyr rapporten. Rapporten viser dei grupperte postane.

Viss du vil sortera og gruppera, opnar du visinga for rapportbyggjaren og opnar der dialogvindauget «Sortering og gruppering». Vel å visa «Gruppeoverskrift for felta» som du vil gruppera og vel å gøyma gruppeoverskrifta for feltet som du vil sortera. Lukk vindauget «Sortering og gruppering» og køyr rapporten.

## Oppdater og skriv ut dataa dine

Når du set inn nye data eller redigerer data i tabellen, vil ein ny rapport visa dei oppdaterte dataa.

Klikk på Rapporter-ikonet og dobbeltklikk på den sist lagra rapporten. Det vert sett opp eit nytt Writer-dokument som viser dei nye dataa.

Ikon «Rapportar»

For å skriva ut ein rapport, vel Fil → Skriv ut i Writer-dokumentet.