Innhald
Innhaldsliste 🔎︎

# Tabulatorar

Vel kvar i avsnittet ein tabulator skal liggja.

Du kan òg bruka linjalen til å velja tabulatorposisjonane.

For å bruka denne funksjonen …

Vel fana Format → Avsnitt → Tabulatorar.

Vel Format → Stilar, opna sprettoppmenyen til ei oppføring og vel fana Endra/Ny → Tabulatorar.

Dobbeltklikk på linjalen

## Plassering

Vel ein tabulatortype, skriv inn ein ny verdi og trykk Ny. Viss du vil, kan du også velja måleeininga som tabulatoren skal bruka (cm for centimeter eller " for tommar). Eksisterande tabulatorar til venstre for den første tabulatoren du set, vert sletta.

## Type

Vel tabulatortypen du vil endra.

### Venstre

Viss støtte for asiatiske språk er slått på, er namnet på denne tabulatoren Venstre/topp.

Juster venstre kant av teksten etter tabulator og strekk teksten mot høgre.

### Høgre

Viss støtte for asiatiske språk er slått på, er namnet på denne tabulatoren Høgre/botn.

Juster høgre kanten av teksten etter tabulator og strekk teksten mot venstre.

### Midtstilt

Sentrer teksten i høve til tabulatoren.

### Desimal

Justerer tal slik at desimalteiknet ligg midt på tabulatoren. Eventuell tekst vert plassert til venstre for tabulatoren.

Teikna som vert brukte som desimalteikn er avhengige av regionsinnstillinga til operativsystemet.

### Teikn

Skriv inn eit teikn som skal brukast av desimaltabulatoren som desimalskiljeteikn.

## Fyllteikn

Vel teikna som skal visast i tomrommet til venstre for tabulatoren.

### Ingen

Set inn «ikkje-fyll»-teikn eller slett noverande «fyll»-teikn til venstre for tabulator.

### .......

Fyll tomrommet til venstre for tabulator med punktum ( … ).

### ------

Fyll tomrommet til venstre for tabulator med strekar ( --- ).

### ______

Teikna ein strek for å fylla tomrommet til venstre for tabulator.

### Teikn

Gjer at du kan velja eit teikn som skal fylla tomrommet til venstre for tabulatoren.

## Ny

Legg tabulatoren du har valt til avsnittet.

## Slett alt

Fjernar alle tabulatorane som du har sett under Posisjon. Venstre tabulator vert sett med jamne mellomrom som standard tabulator.

### Slett

Slettar det valde elementet eller element utan å spørja om stadfesting.

### Tilbakestill

Set endringane som er gjort i den gjeldande fana tilbake til slik dei var då dialogvindauget vart opna.