Innhald
Innhaldsliste 🔎︎

# Animering av lysbiletovergangar

Du kan leggja til ein spesialeffekt som vert brukt når du viser eit lysbilete.

### Slik legg du ein overgangseffekt til eit lysbilete

1. I Normal-vising, merk det lysbiletet som du vil leggja overgangseffekten til.

2. I panelet Oppgåver, klikk Lysbiletovergang.

3. Vel ein lysbiletovergang frå lista.

Du kan førehandsvise overgangen i dokumentvindauget.

På lysbiletpanelet vert symbolet vist ved sida av førehandsvisinga av bileta som har lysbiletovergang. Når du viser lysbileta med presetasjonskonsollen, vil symbolet visa at det neste lysbiletet har ein overgang.

### Slik brukar du same overgangseffekten på fleire lysbilete

1. Gå til Biletsortering og merk biletet som overgangseffekten skal brukast på.

   Om ønskjeleg kan du bruka verktøylinja for Forstørring for å endra målestokken for lysbileta.

2. Klikk på lysbiletovergang i oppgåvepanelet.

3. Vel ein lysbiletovergang frå lista.

For å sjå overgangseffekten til eit lysbilete kan du klikka på det vesle ikonet under lysbiletet på Lysbiletpanelet.

### Slik fjernar du ein overgangseffekt

1. Merk lysbileta du vil fjerna overgangseffekten frå i visinga Lysbiletsortering.

2. Vel Ingen overgang i listeboksen i panelet Oppgåver.

Liknande emne

Lysbiletovergang

Animera objekt i lysbiletpresentasjonar