Innhald
Innhaldsliste 🔎︎

# Tips om tabellelement

Du kan velja kva for postar som skal visast i eit tabellelement. Det vil seia at du kan velja kva datafelt som skal visast eller redigerast, akkurat som i eit databaseskjema.

Desse felta kan brukast i tabellelement: Tekst, dato, klokkeslett, valuta, tal, mønster, avkryssingsboks og kombinasjonsboks. Ved kombinerte dato- og klokkeslettfelt vert det automatisk oppretta to kolonnar.

Dersom nokon linjer er valde, vert talet på valde linjer vist i parentesar etter talet på postar i alt.

Du kan setja inn kolonnar i tabellelementet ved å opna sprettoppmenyen til kolonneoverskriftene. Dei følgjande kommandoane finst:

## Set inn kolonne

Viser ein undermeny der du kan velja eit datafelt som skal tilpassast i tabellkontrollfelta.

Set opp tabellelementet med dra og slepp: Opna datakjeldelesaren og dra dei felta du vil ha med over i kolonneoverskriftene til tabellelementet. Då vert ferdig oppsette kolonnar oppretta.

## Byt ut med

Opnar ein undermeny. Der kan du velja eit datafelt som skal koma i staden for datafeltet som er vald i tabellinnstillingane.

## Slett kolonne

Slettar den valde kolonnen.

## Kolonne

Opnar eigenskapane til den valde kolonnen.

## Gøym kolonnar

Gøymer den valde kolonnen. Eigenskapane vert ikkje endra.

## Vis kolonnar

Vis ein undermeny der du kan velja kolonnane som skal visast igjen. Du kan velja å visa berre ein kolonne ved å trykkja på kolonnenamnet. Du ser berre dei 16 første av dei gøymde kolonnane. Dersom det er fleire gøymde kolonnar, kan du velja Meir-kommandoen for å opna dialogvindauget Vis kolonnar.

### Meir

Vis dialogvindauget Vis kolonnar.

I dialogvindauget Vis kolonnar kan du velja kva kolonnar som skal visast. Hald nede Shift eller Cmd Ctrl for å velja fleire element.

### Alle

Trykk på Alle viss du vil visa alle kolonnane.

## Berre tastaturstyring av tabellelement

Dersom du brukar tastaturet for å navigere mellom kontrollelementa i dokumentet, vil du finna éin skilnad i høve til andre kontrollstyringstypar; Tabulator-tasten flytter ikkje markøren til neste kontrollelement men til neste kolonne i tabellen. Trykk på Cmd Ctrl + Tabulator for å flytte til neste kontrollelement, eller trykk på Skift + Cmd Ctrl + Tabulator for å flytte til førre kontrollelement.

### For å gå inn i den spesielle redigeringsmodusen berre-tastatur for tabellelement:

Skjemadokumentet må vera i utformingsmodus.

1. Trykk Cmd Ctrl + F6.

2. Vel det første kontrollelementet med Shift + F4. Dersom tabellelementet ikkje er det første elementet, trykk Tabulator til tabellen er vald.

3. Trykk Enter for å gå til redigeringsmodus. Handtaket vert vist lenger ut frå feltramma.

4. I redigeringsmodus kan du opna sprettoppmenyen for redigering med Shift + F10.

5. Dersom du vil redigera kolonnar, trykkjer du på Skift+Mellomrom for å koma i kolonneredigeringsmodus. No kan du endra rekkjefølgja til kolonnar med Cmd Ctrl + Pil-tastane. Delete-tasten sletter den aktive kolonnen.

6. Trykk på Esc-tasten for å gå ut av redigeringsmodusen.