Innhald
Innhaldsliste 🔎︎

# Tekstflyt

Vel innstillingar for orddeling og sideoppsettet.

For å bruka denne funksjonen …

Vel fana Format → Avsnitt → Tekstflyt.

Vel Vis → Stilar, opna sprettoppmenyen og vel Endra/ny → Tekstflyt.

Vel Rediger → Søk og byt ut → Fleire val → Format → Tekstflyt.

## Orddeling

Vert brukt for å setja innstillingane for orddeling i tekstdokument.

### Automatisk

Set automatisk inn bindestrek i eit avsnitt når dei trengst.

### Ikkje del ord i CAPS

Ikkje set inn bindestrekar i ord som er skrive med store bokstavar.

### Ikkje set inn bindestrek i det siste ordet.

Ikkje set inn bindestrek i det siste ordet i avsnittet.

### Teikn ved linjeslutt

Vel det minste talet på teikn som skal vera på slutten av linja før ein bindestrek vert sett inn.

### Teikn ved linjestart

Vel det minste talet på teikn som må vera på linja etter bindestreken.

### Det største talet på påfølgjande linjer med bindestrek

Skriv inn det høgste talet på linjer etter kvarandre som kan delast med bindestrek.

### Minste ordlengd i teikn

Skriv inn kor mange teikn det minst må vera i eit ord før det kan setjast inn bindestrek.

### Orddelingssone

Viss du vil redusera orddelinga, set du inn lengda på orddelingssona. I stadet for den moglege orddelinga, vert linja brote mellom ord viss det vassrette mellomrommet som er igjen ikkje er større enn orddelingssona. Bruk av orddelingssone gjev større mellomrom mellom ord i blokkjustert tekst, og større avstand frå avsnittsmargane i tekst som ikkje er blokkjustert.

## Linjeskift

Vert brukt for å setja val for side- eller spalteskift.

### Set inn

Vel denne avkryssingsboksen, og vel så kva slags skift du vil bruka.

### Type

Vel kva type skift du vil setja inn.

### Posisjon

Vel kvar du vil setja inn skiftet.

### Med sidestil

Vel denne avkryssingsboksen før du vel kva slags sidestil du vil bruka for den første sida etter skiftet.

### Sidestil

Vel formateringsstilen som skal brukast på den første sida etter skiftet.

### Sidetal

Skriv inn sidenummeret på fen første sida etter skiftet. Ikkje merk av for denne dersom du vil halde fram med den gjeldande nummereringa.

## Innstillingar

Vert brukt for å setja vala for tekstflyt for avsnitt som vert viste før og etter eit sideskift.

### Ikkje del avsnitt

Flytter heile avsnittet til neste side eller spalte etter at eit skift er sett inn.

### Hald saman med neste avsnitt

Hald dette avsnittet og neste avsnitt saman når eit skift eller eit spalteskift er sett inn.

### Kontroll med foreldrelause linjer

Når siste linja i eit avsnitt kjem øvst på neste side er denne linja «foreldrelaus». For å unngå dette, kan også nest siste linja flyttast over til neste side. Skriv inn det minste talet på linjer som skal stå igjen i eit avsnitt før eit sideskift. Vel denne avkryssingsboksen og skriv inn eit tal i feltet Linjer. Dersom talet på linjer nedst på sida er mindre enn det som er vald i feltet Linjer, vert heile avsnittet flytt til neste side.

### Kontroll med enkjer

Ei «enkje» er ei linje med berre nokre få teikn/ord. Skriv inn det minste talet på linjer i eit avsnitt på den første sida etter skiftet. Vel denne avkryssingsboksen og skriv inn eit tal i feltet Linjer. Dersom talet på linjer øvst på sida er mindre enn det som er vald i feltet Linjer, vert sideskiftet flytt.

### Tilbakestill

Set endringane som er gjort i den gjeldande fana tilbake til slik dei var då dialogvindauget vart opna.

### Bruk

Tar i bruk dei endra eller valde verdiane utan å lukka dialogvindauget.

Liknande emne

Foreldrelause.