Innhald
Innhaldsliste 🔎︎

# XML-filformat

LibreOffice brukar filformatet OpenDocument som standard ved lasting og lagring.

ODF-filformatet (OpenDocument File) er eit standardisert filformat som vert brukt i mange program. Du finn fleire opplysningar på nettstaden Wikipedia (på engelsk): wikipedia.org/wiki/OpenDocument.

## Namn på OpenDocument-filformat

LibreOffice brukar desse filformata:

Dokumentformat | Filetternamn
--- | ---
ODF-tekst | *.odt
ODF-tekstmal | *.ott
ODF-hovuddokument | *.odm
ODF-mal for hovuddokument | *.otm
HTML-dokument | *.html
HTML-dokumentmal | *.oth
ODF-rekneark | *.ods
ODF-reknearkmal | *.ots
ODF-teikning | *.odg
ODF-teikningsmal | *.otg
ODF-presentasjon | *.odp
ODF-presentasjonsmal | *.otp
ODF-formeldokument | *.odf
ODF-database | *.odb
LibreOffice-utviding | *.odt

HTML er ikkje eit OpenDocument-format.

ODF-diagram er namnet til filformatet som vert brukt til frittståande diagram. Dette formatet, som har filetternamnet *.odc, er for tida ikkje i bruk.

## Utviklinga av OpenDocument-formatet

OpenDocument-formatet vert utvikla over tid.

ODF-versjon | Dato for standardgodkjenning av OASIS | Første støtta versjon av OpenOffice.org/StarOffice
--- | --- | ---
ODF 1.0 | 2005-05-01 | OpenOffice.org 1.1.5 eller StarOffice 7
ODF 1.1 | 2007-02-02 | OpenOffice.org 2.2 eller StarOffice 8 Update 4
ODF 1.2 | 2011-09-30 | OpenOffice.org 3 eller StarOffice 9
ODF 1.2 Utvida (kompatibilitetsmodus) | — | LibreOffice 3.5
ODF 1.2 utvida | — | OpenOffice.org 3.2 eller StarOffice 9.2
ODF 1.3 | TBD | LibreOffice 7.0
ODF 1.3 utvida | — | LibreOffice 7.0

I den gjeldande versjonen kan du velja å lagra dokumenta ved å bruka ODF 1.2 eller ODF 1.0/1.1 (for å vera kompatibel med eldre dokument). Vel LibreOffice → Innstillingar Verktøy → Innstillingar Last inn/lagra → Generelt og velja ODF-formatet.

Viss du vil definera eit anna filformat som standard, vel du LibreOffice → Innstillingar Verktøy → Innstillingar → Last inn/lagra → Generelt for å finna alternative filformat for kvar $[offisename] dokumenttype.

## XML-filstruktur

Dokument i OpenDocument-format vert lagra som komprimerte zip-arkiv som inneheld XML-filer. Dersom du vil sjå på desse XML-filene, kan du pakka ut OpenDocument-fila med eit utpakkingsprogram. Dei følgjande filene og mappene ligg inni OpenDocument-filer:

1. Tekstinnhaldet i dokumentet er lagra i content.xml.

   Som standard vert content.xml lagra utan formatering som for eksempel innrykk og linjeskift for å gjere tida det tar å lagra og opna dokumentet kortast mogleg. Du kan slå på bruk av innrykk og linjeskift frå Avanserte innstillingar der du set /org.openoffice.Office.Common/Save/Document PrettyPrinting til SANN.

2. Fila meta.xml inneheld metainformasjon om dokumentet, altså det du kan skriva inn under Fil → Eigenskapar.

   Dersom du lagrar eit dokument med passord, vil alle XML-filene utanom meta.xml vera krypterte.

3. Fila settings.xml inneheld meir informasjon om innstillingane som gjeld for dokumentet.

4. I styles.xml finn du stilane som er brukte på dokumentet. Desse stilane finn du i stilhandsamaren.

5. Fila meta-inf/manifest.xml skildrar strukturen til XML-fila.

Filpakken kan innehalda endå fleire filer og mapper.

## Definisjon av XML-formata

Skjemaet for OpenDocument-formata finn du på nettstaden www.oasis-open.org.

Liknande emne

Opna dokument

Lagra dokument

Endra filtilknyting for Microsoft Office-dokumenttypar

Vegvisar for dokumentkonvertering