Innhald
Innhaldsliste 🔎︎

# Setja inn data frå rekneark

- Bruk utklippstavla til å kopiera innhaldet i ei enkelt celle. Du kan også kopiera ein formel frå ei celle til utklippstavla (for eksempel frå inndatalinja i formellinja) slik at formelen kan setjast inn i tekst.

- Viss du vil kopiera eit celleområde til eit tekstdokument, kan du merkja celleområdet i reknearket og deretter bruka anten utklippstavla eller dra og slepp til å setja innhaldet i cellene inn i tekstdokumentet. Området vert sett inn i tekstdokumentet som eit OLE-objekt du kan redigera.

- Viss du drar celler til normalvisinga i eit presentasjonsdokument, vert cellene sett inn der som eit OLE-objekt. Viss du drar cellene og slepp dei i disposisjonsvisinga, vil kvar celle laga ei linje i visinga.

- Når du kopierer eit celleområde frå LibreOffice Calc til utklippstavla, vert også teikneobjekt, OLE-objekt og diagram i det same området kopierte.

- Viss du set inn eit celleområde med eit innebygd diagram, vil diagrammet behalda lenkja til kjeldecellene berre viss diagrammet og kjeldecelleområdet vert kopierte samtidig.

Liknande emne

Setja inn tabellar

Setja inn data frå tekstdokument

Kopiera teikneobjekt til andre dokument