Innhald
Innhaldsliste 🔎︎

# Oppføringar (innhaldsliste)

Vel format for oppføringane i ei objektliste.

For å bruka denne funksjonen …

Vel Set inn → Innhaldsliste og register → Innhaldsliste, register eller bibliografi → Oppføringar (når innhaldsliste er vald)

## Innrykksnivå

Vel nivået du vil definera format for.

## Struktur og formatering

Linja Strukturdefinerer korleis oppføringar i register eller lister skal setjast saman. Du kan endra utsjånaden til ei oppføring ved å skriva inn kodar eller tekst i dei tomme boksane på denne linja. Du kan også plassera skrivemerket i ein tom boks eller trykkja ein kode og deretter trykkja ein av kodeknappane.

- Du kan sletta ein kode frå Struktur-linja ved å trykkja koden og deretter trykkja Delete-tasten.

- Du kan bytte ut ein kode i Struktur -linja ved å trykkja ein kode og deretter trykkja ein kodeknapp.

- Du kan leggja til ein kode i Struktur-linja ved å setja skrivemerket i ein tom boks og trykkja ein kodeknapp.

### Kapittelnummer (O#)

Set inn kapittelnummeret. For å kopla ei kapittelnummerering til ein overskriftsstil, vel Verktøy → Kapittelnummerering.

### Oppføringstekst (O)

Set inn teksten for kapitteloverskrifta.

### Tabulator (T)

Set inn eit tabulatormerke. For å setja punkt framføre tabulatormerke, vel eit teikn i lista Fyllteikn. For å endra plasseringa av tabulatormerket, skriv inn eit tal i Tabulatorposisjon eller merk av for Høgrejuster.

### Sidetal (#)

Set inn sidenummeret for oppføringa.

### Hyperlenkje (LS og LA)

Lagar ei hyperlenkje for den delen av oppføringa som er omslutta av hyperlenkjetaggane LS og LE. Klikk på den tome ruta på struktur-linja framføre den delen du vil laga hyperlenkje for og trykk deretter på denne knappen. Alle hyperlenkjene må vera unike. Dette valet er berre tilgjengeleg for innhaldslister.

### Alle

Brukar dei gjeldande innstillingane utan å lukka dialogvindauget.

### Teiknstil

Spesifiser teiknstil for den delen som er markert i Struktur-linja.

### Rediger

Opnar eit dialogvindauge der du kan redigera teiknstilen.

### Fyllteikn

Vel fyllteikn her.

### Tabulatorposisjon

Skriv inn avstanden mellom den venstre sidemargen og tabulatoren.

### Høgrejuster

Justerer tabuleringa i høve til høgremargen på sida.

### Format

Vert berre vist når du trykkjer E#-knappen i Struktur-linja. Vert brukt for å velja om kapittelnummeret skal visast med eller utan skiljeteikn.

### Evaluer opp til nivå

Skriv inn det høgste hierarkinivået som objekt skal visast på i den genererte indeksen.

### Plasser tabulatoren i høve til avsnittsinnrykket

Set tabulatormerket relativt i høve til verdien som er set i «venstreinnrykk» i avsnittsstilen definert i fana Stilar. Elles vert tabulatoren sett i høve til den venstre tekstmargen.